钦定古今图书集成/明伦汇编/闺媛典/第159卷 > 张宁阳妻冯氏〈文氏附〉
## 钦定古今图书集成/明伦汇编/闺媛典/第159卷 > 张宁阳妻冯氏〈文氏附〉

按《四川总志》：冯氏年十八，适南充张宁阳，生子环，甫
一岁而宁阳没。冯甘贫守节，孀居五十馀年，始终如
一。环娶文氏，及病嘱文曰：“姑老，汝少无子，能养吾母
乎？”文即以死自誓。环没，纺绩养姑，虽亲戚童仆罕见
其面。冯年八十馀卒，文益励初志。嘉靖中，有司表其
门。